TCOAT แรงไม่หยุดบวก 3 วันติด ขานรับกำไร Q3 โตเกินเท่าตัว
TCOAT แรงไม่หยุด บวก 3 วันติด ขานรับกำไร Q3/59 โตเกินเท่าตัว ล่าสุด ณ เวลา 15.54 น.อยู่ที่ 34 บาท บวก 1.25 บาท หรือ 3.82% สูงสุดที่ 34.75 บาท ต่ำสุดที่ 32 บาท มูลค่าการซื้อขาย 1.25 ล้านบาท
16 พ.ย. 2559

ผู้สื่อข่าวรายงานว่า ราคาหุ้นบริษัท อุตสาหกรรมผ้าเคลือบพลาสติกไทย จำกัด (มหาชน) หรือ TCOAT ณ เวลา 15.54 น.อยู่ที่ 34 บาท บวก 1.25 บาท หรือ 3.82% สูงสุดที่ 34.75 บาท ต่ำสุดที่ 32 บาท มูลค่าการซื้อขาย 1.25 ล้านบาท ขณะที่ดัชนีหุ้นโดยรวมลบ 0.05%

โดยราคาหุ้น TCOAT มีการปรับตัวขึ้นต่อเนื่องเป็นวันที่ 3 นับตั้งแต่วันที่ 14 พ.ย.59 ราคาปิดอยู่ที่ 31.75 บ. ปรับตัวขึ้น 3.75 บาท หรือ 13.39%
สำหรับปัจจัยที่ส่งผลให้ราคาหุ้นปรับตัวขึ้นแรงคาดว่ามาจากประเด็นที่บริษัทรายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 16.42 ล้านบาท หรือมีกำไรสุทธิ 1.56 บาทต่อหุ้น เพิ่มขึ้น 107% จากช่วงเดียวกันของปีก่อนที่มีกำไรสุทธิ 7.92 ล้านบาท หรือมีกำไรสุทธิ 0.75 บาทต่อหุ้น
ทั้งนี้การปรับตัวขึ้นแรงของหุ้น TCOAT คาดว่านักลงทุนเข้าซื้อเนื่องจากเกิดความมั่นใจในธุรกิจของบริษัท จากผลการดำเนินงาน